Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
18 ก.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index เคลื่อนไหวในกรอบแคบ 1,390-1,397 จุด โดยปิดภาคเช้าที่ระดับ 1,393.45 จุด +3.75 จุด (+0.27%) ด้วยมูลค่าการซื้อที่ยังคงเบาบางเพียง 15,693.89 ล้านบาท
– Most Positive Impact:  KBANK (+0.63 จุด) LH (+0.43 จุด) PTTGC (+0.35 จุด)
– Most Negative Impact: SCB (-0.89 จุด) CPALL (-0.47 จุด) KTB (-0.29 จุด)
จุดสังเกต: ดัชนีปิดตัวในช่วงเช้าไม่ได้แตกต่างไปจากระดับเปิดเท่าไหร่นัก และจะเห็นได้ชัดว่ามีแรงขายสอดขายทำกำไรตลอด เมื่อบวกกับมูลค่าการซื้อขายที่เบาบางเพียง 1.56 หมื่นล้านบาท (ต่ำกว่าเลียเดือน ก.ย. ที่ 1.8 หมื่นล้านบาท และเฉลี่ยปี 2558 ที่ 2 หมื่นล้านบาท) เป็นตัวบ่งบอกว่า SET Index กำลังขาดปัจจัยสนับสนุนใหม่ๆ ทำให้ช่วงบ่ายเชื่อว่าจะมีการอ่อนตัวลงมาปิดตัวต่ำกว่า 1,380 จุดอีกครั้ง  
 
แนวโน้มตลาดบ่าย 
– “ช่วงบ่ายน่าจะอ่อนตัวจนลงต่ำกว่า 1,390 จุด”  มองช่วงเบ่าย SET Index มีโอกาสที่จะแกว่งซึมลงจนอาจกลับมาทดสอบ 1,390 จุด (หากหลุดจากระดับนี้คาดว่าจะไม่แรงจนถึง 1,385 จุด) ช่วงเช้ามีประเด็นบวกสำหรับกลุ่มส่งออกอาหาร เมื่อสหภาพยุโรป (EU) ผ่อนผันให้ไทยดำเนินแก้ปัญหาประมงผิดกฎหมายต่อไป จากเดิมที่ต้องให้ไทยแก้ให้เสร็จภายใน 6 เดือนนับจาก เม.ย.58 ซึ่งจะครบกำหนด ต.ค.58 นี้ อย่างไรก็ตาม ภายใน ต.ค. 58 นี้ ขอให้ไทยดำเนินการให้บังเกิดผลเป็นรูปธรรมก่อนอย่างน้อย 3 เรื่องที่สำคัญได้แก่ 1) การประกาศใช้กฎหมายประมงใหม่ 2) การประกาศใช้แผนบริหารจัดการประมงทะเล และ 3) การประกาศใช้แผนปฏิบัติการระดับชาติ
ข่าวบวกข้างต้น ถึงเป็นสัญญาณที่ดี ที่บ่งบอกว่าแรงกดดันจากต่างประเทศต่อรัฐบาลไทย เริ่มผ่อนคลายมากขึ้น การผ่อนผันเวลาแก้ปัญหาดังกล่าว ทำให้ความเสี่ยงที่ไทยจะถูกใบแดงจนนำไปสู่การระงับนำเข้าอาหารทะเลจากไทยของ EU มีน้อยลง ถือเป็นบวกต่อ TUF 
– ประเด็นจับตา/ติดตาม:
 (+) การแข็งค่าของเงินบาท – เช้านี้เงินบาทยังมีทิศทางแข็งค่าต่อเนื่องเป็นวันที่ 7 ล่าสุดแข็งอยู่ที่ 35.6 บาทต่อดอลลาร์ เป็นไปได้ว่านักลงทุนต่างชาติน่าจะยังคงซื้อสุทธิในตราสารทุนและตราสารหนี้อีกวัน
– หุ้นแนะนำ: TPCH (ราคาอยู่ในระดับต่ำจนน่าสนใจ ขณะที่กำไรมีโอกาสเติบโตแรงในปี 2559 จากโรงชีวมวลที่จะเข้ามาตามแผน)
– หุ้นเก็งกำไรบ่าย VNG เป้าทำกำไร 14.40 บาท ตัดขาดทุน 13.20 บาท  
 
Investment Theme  
– Value Play กลุ่มพลังงานจากระดับ Valuation ที่น่าสนใจ (PER และ PBV ต่ำที่สุดในรอบหลายปี) PTT IRPC 
– หุ้นที่คาดได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON วัสดุก่อสร้าง SCC TASCO กลุ่มสินเชื่อส่วนบุคคล AEONTS SAWAD กลุ่มค้าปลีก GLOBAL HMPRO ROBINS กลุ่มยานยนต์ SAT กลุ่มอสังหาฯ PS ธนาคารฯ SCB TCAP 
– หุ้น 3Q58 Earning Plays BANPU และ หุ้น 2H2015 Earning Growth MINT CENTEL CPN AOT